CELEX: 62020CN0136
Language: sl
Date: 2020-03-12 00:00:00
Title: Zadeva C-136/20: Predlog za sprejetje predhodne odločbe, ki ga je vložilo Zalaegerszegi Járásbíróság (Madžarska) 12. marca 2020 – kazenski postopek zoper LU

29.6.2020   
            
            
               SL
            
            
               Uradni list Evropske unije
            
            
               C 215/21
            
         
      Predlog za sprejetje predhodne odločbe, ki ga je vložilo Zalaegerszegi Járásbíróság (Madžarska) 12. marca 2020 – kazenski postopek zoper LU
      (Zadeva C-136/20)
      (2020/C 215/26)
      Jezik postopka: madžarščina
      
         Predložitveno sodišče
      
      Zalaegerszegi Járásbíróság
      
         Stranka v postopku v glavni stvari
      
      LU
      
         Vprašanji za predhodno odločanje
      
      
                  1.
               
               
                  Ali je treba pravilo iz člena 5(1) Okvirnega sklepa Sveta Evropske unije 2005/214/PNZ (1) o uporabi načela vzajemnega priznavanja denarnih kazni razlagati tako, da če država članica izdajateljica navede oblike ravnanja, ki so naštete v njem, organ države članice izvršiteljice nima nobene nadaljnje diskrecijske pravice za zavrnitev izvršitve in mora odločbo o naložitvi denarne kazni izvršiti?
               
            
                  2.
               
               
                  Če je odgovor na prvo vprašanje nikalen, ali lahko organ države članice izvršiteljice šteje, da ravnanje, navedeno v odločbi države članice izdajateljice, ne ustreza ravnanju, ki je opisano na seznamu?
               
            
         (1)  UL 2005, L 76, str. 16.